### Beslutning

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 25. marts 2020 har vedtaget Magistratens foranstående indstilling af 16. marts 2020.

### Resumé

Tagene på de almene ældreboliger på [adresse] i Tilst skal udskiftes, idet undertaget er gennemtæret. Udskiftningen sker for at undgå følgeskader på bygningerne.

Det indstilles, at Sundhed og Omsorg bemyndiges til at optage lån i Kommunekredit. Behovet for at skifte taget sker 20 år tidligere end forventet grundet materialevalg ved undertagets udførelse. Lånet betales tilbage over 30 år via en huslejestigning.

Der er afholdt afdelingsmøde for beboerne, hvor beboerne har godkendt udskiftningen af taget og den deraf følgende huslejestigning.

### Indstilling

Det indstilles:

At 1) Sundhed og Omsorg bemyndiges til at optage lån på op til kr. 4.190.000 i Kommunekredit med en løbetid på 30 år til udskiftning af tag på [adresse], 8381 Tilst.

### Sagens forløb

12-03-2020 Borgmesterens Afdeling påtegning
Fremsendes til Magistraten. Borgmesteren Afdeling har ingen bemærkninger til indstillingen.
 16-03-2020 Magistraten
Fremsendes til [adresse] med bemærkning, at Magistraten i mødet den 16. marts 2020 anbefaler, at byrådet tiltræder Magistratsafdelingen for Sundhed og Omsorgs indstilling af 4. marts 2020.
 25-03-2020 Aarhus Byråd
Tilbagesendes Magistratsafdelingen for Sundhed og Omsorg med bemærkning, at byrådet i sit møde den 25. marts 2020 har vedtaget Magistratens foranstående indstilling af 16. marts 2020.